5. ทรัพย์สินที่ใช้ในการประกอบธุรกิจ

5.1 สินทรัพย์ถาวรหลักที่ใช้ในการประกอบธุรกิจ

ที่ดิน อาคาร และอุปกรณ์

ที่ดิน อาคาร และอุปกรณ์ ที่ ทุนธนชาตและบริษัทย่อยเป็นเจ้าของและไม่ติดภาระจำนอง/จำนำ ณ
วันที่ 31 ธันวาคม 2549-2551 มีดังนี้

(หน่วย : ล้านบาท)

+--------------------------------+-----------+-----------+-----------+
| รายการ                         | 31 ธันวาคม | 31 ธันวาคม | 31 ธันวาคม |
|                                | 2551      | 2550      | 2549      |
+--------------------------------+-----------+-----------+-----------+
| ที่ดิน                            |           |           |           |
+--------------------------------+-----------+-----------+-----------+
|   ที่ดินในเขตกรุงเทพฯ และปริมณฑล    | 192       | 192       | 49        |
|                                |           |           |           |
|   ที่ดินในต่างจังหวัด                | 269       | 269       | 192       |
+--------------------------------+-----------+-----------+-----------+
|   รวมที่ดิน                       | 461       | 461       | 241       |
+--------------------------------+-----------+-----------+-----------+
| อาคาร                          |           |           |           |
+--------------------------------+-----------+-----------+-----------+
|   สำนักงานใหญ่                   | 60        | 60        | -         |
+--------------------------------+-----------+-----------+-----------+
|   สาขาในเขตกรุงเทพฯ และปริมณฑล   | 74        | 72        | 15        |
|                                |           |           |           |
|   สาขาในต่างจังหวัด               | 257       | 257       | 201       |
+--------------------------------+-----------+-----------+-----------+
|   รวมอาคาร                     | 391       | 389       | 216       |
+--------------------------------+-----------+-----------+-----------+
| เครื่องตกแต่ง ติดตั้ง และอุปกรณ์       |           |           |           |
+--------------------------------+-----------+-----------+-----------+
|   เครื่อง                        | 3,079     | 2,494     | 2,073     |
| ตกแต่งและติดตั้ง/คอมพิวเตอร์/เครื่องใช้ |           |           |           |
|                                |           |           |           |
|   สำนักงาน                      |           |           |           |
+--------------------------------+-----------+-----------+-----------+
|   รวมเครื่องตกแต่ง ติดตั้ง และอุปกรณ์  | 3,079     | 2,494     | 2,073     |
+--------------------------------+-----------+-----------+-----------+
| ยานพาหนะ                       | 206       | 209       | 179       |
+--------------------------------+-----------+-----------+-----------+
| งานระหว่างก่อสร้าง                | 95        | 27        | 12        |
+--------------------------------+-----------+-----------+-----------+
| รวม                            | 4,232     | 3,580     | 2,721     |
+--------------------------------+-----------+-----------+-----------+
|   หัก ค่าเสื่อมราคาสะสม            | (1,710)   | (1,272)   | (963)     |
+--------------------------------+-----------+-----------+-----------+
| ที่ดิน อาคาร และอุปกรณ์ – สุทธิ       | 2,522     | 2,308     | 1,758     |
+--------------------------------+-----------+-----------+-----------+

  สินทรัพย์ไม่มีตัวตน

สินทรัพย์ไม่มีตัวตนของทุนธนชาตและบริษัทย่อย ณ วันที่ 31 ธันวาคม 2549-2551 มีดังนี้

(หน่วย : ล้านบาท)

  -------------------------------- ------------ ------------ ------------
  รายการ                           31 ธันวาคม    31 ธันวาคม    31 ธันวาคม
                                   2551         2550         2549

  ซอฟท์แวร์                          419          216          156
  -------------------------------- ------------ ------------ ------------

  สัญญาเช่าระยะยาว

ทุนธนชาตและบริษัทย่อย ได้ทำสัญญาเช่าที่ดิน อาคาร และอุปกรณ์
เพื่อใช้เป็นสำนักงานสาขาและทำสัญญาเช่ารถยนต์ จำนวนหลายสัญญา
ทุนธนชาตและบริษัทย่อยมีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม
2549-2551 มีดังนี้

(หน่วย : ล้านบาท)

+-------------------------------+------------+------------+------------+
| รายการ                        | 31 ธันวาคม  | 31 ธันวาคม  | 31 ธันวาคม  |
|                               | 2551       | 2550       | 2549       |
+-------------------------------+------------+------------+------------+
| สัญญาเช่าที่ดิน/อาคาร/อุปกรณ์        | 1,116      | 794        | 550        |
|                               |            |            |            |
| สัญญาเช่ารถยนต์                  | 48         | 34         | 48         |
+-------------------------------+------------+------------+------------+
| รวม                           | 1,164      | 828        | 598        |
+-------------------------------+------------+------------+------------+

2.  เงินให้สินเชื่อ

  นโยบายการจัดชั้นสินทรัพย์

สินทรัพย์จัดชั้นของทุนธนชาตและบริษัทย่อย ที่เป็นสถาบันการเงิน
(ธนาคารและบริษัทบริหารสินทรัพย์)ประกอบด้วยเงินลงทุน เงินให้สินเชื่อและดอกเบี้ยค้างรับ
ทรัพย์สินรอการขาย และสินทรัพย์อื่น โดยทุนธนชาตและบริษัทย่อย
มีนโยบายการจัดชั้นสินทรัพย์ตามหลักเกณฑ์ที่กำหนดโดยธนาคารแห่งประเทศไทย
ซึ่งสรุปการจัดชั้นสินทรัพย์ ณ วันที่ 31 ธันวาคม 2551 ได้ดังนี้

(หน่วย : ล้านบาท)

+---------------+--------------+-------+---------+----------+-------+
| การจัดชั้น       | เงินให้สินเชื่อ   | เง    | ทรัพย์สิน  | สินทรัพย์อื่น | รวม   |
|               |              | ินลงทุน | ร       |          |       |
|               | แล           |       | อการขาย |          |       |
|               | ะดอกเบี้ยค้างรับ |       |         |          |       |
+---------------+--------------+-------+---------+----------+-------+
| จัดชั้นปกติ       | 274,523      | -     | -       | 67       | 27    |
|               |              |       |         |          | 4,590 |
+---------------+--------------+-------+---------+----------+-------+
| จัดชั้น          | 25,107       | -     | -       | 82       | 2     |
| กล่าวถึงเป็นพิเศษ |              |       |         |          | 5,189 |
+---------------+--------------+-------+---------+----------+-------+
| จัดช           | 2,093        | -     | -       | 6        | 2,099 |
| ั้นต่ำกว่ามาตรฐาน |              |       |         |          |       |
+---------------+--------------+-------+---------+----------+-------+
| จัดชั้นสงสัย      | 1,719        | -     | -       | 7        | 1,726 |
+---------------+--------------+-------+---------+----------+-------+
| จัดชั้นสงสัยจะสูญ  | 7,828        | 1,547 | 906     | 242      | 1     |
|               |              |       |         |          | 0,523 |
+---------------+--------------+-------+---------+----------+-------+
| รวม           | 311,270      | 1,547 | 906     | 404      | 31    |
|               |              |       |         |          | 4,127 |
+---------------+--------------+-------+---------+----------+-------+

  นโยบายการตั้งค่าเผื่อหนี้สงสัยจะสูญ

-   ทุนธนชาตและบริษัทย่อย ตั้งค่าเผื่อหนี้สงสัยจะสูญของเงินให้สินเชื่อตามหลักเกณฑ์ที่กำหนดโดย
    ธปท. และปรับปรุงเพิ่มด้วยจำนวนเงินเพิ่มเติมที่คาดว่าจะเรียกเก็บจากลูกหนี้ไม่ได้
    โดยการวิเคราะห์และประเมินฐานะของลูกหนี้โดยอาศัยประสบการณ์ในการพิจารณาความเสี่ยงและมูลค่าหลักประกันประกอบ
    ค่าเผื่อหนี้สงสัยจะสูญที่ตั้งเพิ่ม (ลด) รับรู้เป็นค่าใช้จ่ายในระหว่างปี
    โดยจัดชั้นสินทรัพย์ออกเป็น 6 ระดับตามคุณภาพสินทรัพย์
    ซึ่งมีคำจำกัดความที่สำคัญและมีอัตราขั้นต่ำของการตั้งสำรองในแต่ละระดับชั้น
    ซึ่งคำนึงถึงระยะเวลาและฐานะการเงินของลูกหนี้เข้ามาเกี่ยวข้อง
    ซึ่งอัตราที่ใช้ในการตั้งสำรองเป็น ดังนี้

+------------------------+---------------------------------------------+
| จัดชั้นปกติ                |   ตั้งสำรองไม่ต่ำกว่าร้อยละ 1 ของยอดหนี้คงค้าง       |
|                        |                                             |
| จัดชั้นกล่าวถึงเป็นพิเศษหรือ   |   ตั้งสำรองไม่ต่ำกว่าร้อยละ 2 ของยอดหนี้คงค้าง       |
|                        |                                             |
| ควรระวังเป็นพิเศษ         |   ตั้งสำรองไม่ต่ำกว่าร้อยละ 100 ของยอดหนี้คงค้างสุทธิ  |
|                        |                                             |
| จัดชั้นต่ำกว่ามาตรฐาน       | ตัดออกจากบัญชี                                 |
|                        |                                             |
| จัดชั้นสงสัย               |                                             |
|                        |                                             |
| จัดชั้นสงสัยจะสูญ           |                                             |
|                        |                                             |
| จัดชั้นสูญ                 |                                             |
+------------------------+---------------------------------------------+

หมายเหตุ 1.) ยอดหนี้คงค้าง หมายถึง ยอดคงค้างของมูลหนี้หลังหักหลักประกันไม่รวมดอกเบี้ยค้างรับ

2.) ยอดหนี้คงค้างสุทธิ หมายถึง
ส่วนต่างระหว่างยอดหนี้ตามบัญชีกับมูลค่าปัจจุบันของกระแสเงินสดที่คาดว่าจะได้รับจากลูกหนี้ หรือ
มูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน
โดยใช้อัตราดอกเบี้ยคิดลดและระยะเวลาที่คาดว่าจะจำหน่ายหลักประกันได้ตามเกณฑ์ของธปท.

-   บริษัทย่อยที่ประกอบธุรกิจหลักทรัพย์ตั้งค่าเผื่อหนี้สงสัยจะสูญโดยการประเมินฐานะของลูกหนี้
    แต่ละรายโดยพิจารณาความเสี่ยงในการเรียกชำระและมูลค่าของหลักทรัพย์ที่ใช้ค้ำประกัน
    และตั้งค่าเผื่อหนี้สงสัยจะสูญเมื่อหนี้นั้นมีหลักประกันไม่เพียงพอและ/หรือมีโอกาสได้รับชำระคืนไม่ครบ
    ทั้งนี้บริษัทย่อยถือพื้นฐานการจัดชั้นหนี้และการตั้งสำรองตามหลักเกณฑ์ที่กำหนดโดย กลต.

-   บริษัทย่อยที่ประกอบธุรกิจให้เช่าซื้อและให้เช่าการเงินตั้งค่าเผื่อหนี้สงสัยจะสูญในอัตราร้อยละของยอดลูกหนี้ที่ค้างชำระสุทธิจากรายได้ที่ยังไม่ถือเป็นรายได้
    โดยคำนึงถึงจำนวนเดือนคงค้าง (อ้างอิงจากหลักเกณฑ์การจัดชั้นหนี้ของ ธปท.)
    โดยลูกหนี้จัดชั้นปกติและลูกหนี้จัดชั้นกล่าวถึงเป็นพิเศษกันสำรองในอัตราไม่ต่ำกว่าร้อยละ 1
    และ 2 ตามลำดับ ของยอดหนี้เงินต้นสุทธิหลังหักหลักประกัน และกันสำรองในอัตราร้อยละ
    100 ของลูกหนี้ด้อยคุณภาพโดยไม่หักหลักประกัน

-   ค่าเผื่อหนี้สงสัยจะสูญของลูกหนี้อื่นตั้งขึ้นโดยประมาณจากจำนวนหนี้ที่อาจเรียกเก็บจากลูกหนี้ไม่ได้
    ซึ่งพิจารณาจากสถานะปัจจุบันของลูกหนี้คงค้าง ณ วันที่ในงบดุล

-   บริษัทย่อยตัดจำหน่ายลูกหนี้ออกจากบัญชี
    เมื่อเข้าหลักเกณฑ์การตัดจำหน่ายหนี้สูญตามกฎหมายภาษีอากร
    และสำหรับบริษัทย่อยที่ประกอบธุรกิจธนาคารพาณิชย์จะตัดจำหน่ายลูกหนี้เช่าซื้อเป็นหนี้สูญ
    เมื่อบริษัทย่อยดังกล่าวได้กันสำรองสำหรับลูกหนี้ครบร้อยละ 100 แล้ว

-   การตัดจำหน่ายลูกหนี้เป็นหนี้สูญ และหนี้สูญที่ได้รับคืนจะนำไปลดหรือเพิ่มค่าเผื่อหนี้สงสัยจะสูญ

นโยบายการตั้งสำรองค่าเผื่อการด้อยค่าของทรัพย์สิน

ณ วันที่ในงบดุล บริษัทย่อยจะประเมินว่ามีข้อบ่งชี้ของสินทรัพย์ว่ามีการด้อยค่าหรือไม่
หากสินทรัพย์นั้นมีข้อบ่งชี้ของการด้อยค่า บริษัทย่อยจะประมาณมูลค่าที่คาดว่าจะได้รับคืนของสินทรัพย์
หากราคาตามบัญชีของสินทรัพย์สูงกว่ามูลค่าที่คาดว่าจะได้รับคืน
บริษัทย่อยจะลดมูลค่าของสินทรัพย์นั้นลงให้เท่ากับมูลค่าที่คาดว่าจะได้รับคืน
และรับรู้ผลขาดทุนจากการด้อยค่าของสินทรัพย์ในงบกำไรขาดทุน

มูลค่าที่คาดว่าจะได้รับคืนของสินทรัพย์ หมายถึง
ราคาขายสุทธิหรือมูลค่าจากการใช้ของสินทรัพย์นั้นแล้วแต่จำนวนใดจะสูงกว่า

นโยบายการปรับปรุงโครงสร้างหนี้

บริษัทย่อยมีนโยบายการปรับปรุงโครงสร้างหนี้ เป็นไปด้วยความบริสุทธิ์ ยุติธรรม
สามารถตรวจสอบได้ เพื่อให้ลูกหนี้สามารถที่จะดำเนินธุรกิจต่อไปได้
และสามารถที่จะชำระหนี้คืนให้กับบริษัทได้สูงสุด
และได้รับความเสียหายน้อยที่สุดจากลูกหนี้มีปัญหาการปรับปรุงโครงสร้างหนี้ดังกล่าว

  นโยบายการรับรู้รายได้

ดอกเบี้ยจากเงินให้สินเชื่อรับรู้เป็นรายได้ตามเกณฑ์คงค้างจากยอดเงินต้นที่ค้างชำระ
และรายได้ตามสัญญาเช่าซื้อและสัญญาเช่าการเงินรับรู้ตามวิธีอัตราดอกเบี้ยที่แท้จริง (Effective
rate)

บริษัทย่อยหยุดรับรู้รายได้ดอกเบี้ยตามเกณฑ์คงค้างสำหรับเงินให้สินเชื่อที่ผิดนัดชำระเงินต้นหรือดอกเบี้ยเกินกำหนดสามเดือนนับจากวันครบกำหนดชำระ
และบริษัทย่อยที่เป็นสถาบันการเงินจะโอนกลับรายการดอกเบี้ยค้างรับที่เคยบันทึกบัญชีเป็นรายได้แล้วนั้นออกจากบัญชี
การบันทึกรายได้ดอกเบี้ยหลังจากนั้นจะบันทึกตามเกณฑ์เงินสดจนกว่าจะได้รับชำระหนี้ที่ค้างเกินกำหนดชำระดังกล่าวแล้ว

บริษัทย่อยรับรู้รายได้ดอกเบี้ยสำหรับลูกหนี้ภายหลังการปรับโครงสร้างหนี้ใหม่ตามเกณฑ์คงค้าง
โดยอิงจากอัตราดอกเบี้ยที่ลูกหนี้ต้องจ่ายชำระตามสัญญา
ยกเว้นหนี้ตามสัญญาปรับโครงสร้างหนี้ที่อยู่ระหว่างการติดตามผลการปฏิบัติตามเงื่อนไขการปรับโครงสร้างหนี้ใหม่
ซึ่งจะรับรู้รายได้ดอกเบี้ยตามเกณฑ์เงินสดจนกว่าลูกหนี้จะปฏิบัติตามเงื่อนไขการปรับโครงสร้างหนี้ติดต่อกันไม่น้อยกว่าสามเดือนหรือสามงวดการชำระเงินแล้วแต่ระยะเวลาใดจะนานกว่า

บริษัทย่อยรับรู้รายได้ดอกเบี้ยจากลูกหนี้ที่รับซื้อหรือรับโอนโดยคำนวณหาอัตราผลตอบแทนที่ใช้กำหนดราคาทุนของลูกหนี้ทั้งกลุ่ม
(Yield) คูณด้วยราคาตามบัญชีใหม่ (ราคาทุนที่ซื้อ)
ของลูกหนี้คงเหลือสำหรับลูกหนี้ที่มีการจ่ายชำระในระหว่างปี
และภายหลังการทำสัญญาปรับโครงสร้างหนี้จะรับรู้รายได้ดอกเบี้ยจากลูกหนี้ที่รับซื้อหรือรับโอนตามวิธีอัตราดอกเบี้ยที่แท้จริงสำหรับลูกหนี้ที่มีการจ่ายชำระในระหว่างปี

ในกรณีที่ดอกเบี้ยหรือส่วนลดได้คิดรวมอยู่ในตั๋วเงินหรือเงินให้สินเชื่อแล้ว
ดอกเบี้ยหรือส่วนลดดังกล่าวจะบันทึกเป็นรายได้รอตัดบัญชีและตัดจำหน่ายเป็นรายได้เฉลี่ยเท่า ๆ
กันตลอดอายุของตั๋วเงินหรือระยะเวลาของเงินให้สินเชื่อนั้นหรือตามสัดส่วนของหนี้ที่ได้รับชำระ

ดอกผลจากการให้เช่าซื้อรับล่วงหน้าแสดงถึงส่วนลดดอกเบี้ยที่ตัวแทนจำหน่ายรถยนต์ให้กับลูกค้าซึ่งจะทยอยรับรู้เป็นรายได้ตามวิธีอัตราดอกเบี้ยที่แท้จริงเช่นเดียวกับดอกเบี้ยตามสัญญาเช่าซื้อ

5.3 เงินลงทุนในหลักทรัพย์

นโยบายเกี่ยวกับเงินลงทุนในหลักทรัพย์

ทุนธนชาต เล็งเห็นว่าการบริหารเงินลงทุนเป็นส่วนสำคัญในการดำเนินธุรกิจของทุนธนชาต
ซึ่งรวมไปถึงการลงทุนในหลักทรัพย์ชั่วคราวและระยะยาวทั้งภาครัฐและเอกชน
โดยกำหนดให้มีการทบทวนแผนการลงทุนทุกปี
หรือทุกครั้งที่มีสถานการณ์เปลี่ยนแปลงในตลาดเงินและตลาดทุนอย่างมีนัยสำคัญ
และให้มีการวัดผลตอบแทนและความเสี่ยงจากการลงทุนรายงานต่อผู้บริหารระดับสูงอย่างสม่ำเสมอ

ทุนธนชาต มีนโยบายการลงทุนในตราสารทุนและตราสารหนี้ ในธุรกิจที่มีแนวโน้มดี ความเสี่ยงต่ำ
และมีโอกาสได้รับผลตอบแทนสูง นอกจากนั้น ทุนธนชาต
กำหนดให้มีหน่วยงานรับผิดชอบดูแลการลงทุนในส่วนของตราสารทุนและตราสารหนี้แยกจากกัน
ซึ่งต้องปฏิบัติภายใต้หลักเกณฑ์ ขั้นตอน และวิธีการปฏิบัติงานที่ทางการกำหนด

การบริหารความเสี่ยงจากการลงทุน

ปัจจุบัน ทุนธนชาต บริหารความเสี่ยงจากการลงทุนตั้งแต่การพิจารณาอนุมัติการลงทุน
ติดตามทบทวนผลการลงทุน รวมทั้งกำหนดนโยบาย การลงทุน
ส่วนการบริหารความเสี่ยงจากการเปลี่ยนแปลงของราคาตลาด (Market Risk) ทุนธนชาต
ได้นำเทคนิค Value at Risk หรือ VaR มาใช้ในการวัดความเสี่ยงของเงินลงทุนแต่ละตัว
และวิเคราะห์ความเสี่ยงของ Portfolio ได้ เพื่อที่จะกำหนด Limit ของความเสี่ยงที่ทุนธนชาต
จะยอมรับได้และจะนำไปใช้ในการจัดสรรเงินกองทุน (Capital Allocation)
เพื่อรองรับความเสี่ยงที่จะเกิดขึ้นได้ในอนาคตต่อไป

การตั้งสำรองค่าเผื่อการปรับมูลค่าและค่าเผื่อการด้อยค่า

ทุนธนชาต
พิจารณาค่าเผื่อการปรับมูลค่าและค่าเผื่อการด้อยค่าของเงินลงทุนโดยใช้วิธีการประเมินมูลค่า
ยุติธรรม โดยในการกำหนดราคายุติธรรมขึ้นอยู่กับลักษณะของตราสารทางการเงิน
โดยมีรายละเอียดการตั้งค่าเผื่อการปรับมูลค่าและค่าเผื่อการด้อยค่าของเงินลงทุนแต่ละประเภทของทุนธนชาต
ตามในตารางที่ได้แสดงไว้ใน ส่วนที่ 1หัวข้อ ฐานะทางการเงินและผลการดำเนินงาน

5.4 การลงทุนในบริษัทย่อยและบริษัทร่วม

นโยบายการลงทุนในบริษัทย่อยและบริษัทร่วม

ทุนธนชาต มีนโยบายการลงทุนในบริษัทย่อยและบริษัทร่วม
เพื่อสนับสนุนการดำเนินงานหลักของทุนธนชาต
ซึ่งเป็นสถาบันการเงินที่ดำเนินธุรกิจการให้บริการทางการเงินอย่างครบวงจร
บริษัทย่อยและบริษัทร่วมส่วนใหญ่จึงเกี่ยวข้องกับธุรกิจที่ให้บริการทางการเงิน เช่น ธุรกิจธนาคาร
ธุรกิจลีสซิ่ง ธุรกิจประกันภัย ธุรกิจประกันชีวิต ธุรกิจหลักทรัพย์ ธุรกิจจัดการลงทุน
ธุรกิจบริหารสินทรัพย์ เป็นต้น ทั้งนี้ ทุนธนชาต ไม่มีการกำหนดเงินลงทุนในบริษัทย่อยและบริษัทร่วม
วงเงินลงทุนขึ้นอยู่กับความจำเป็นของทุนจดทะเบียนและปริมาณเงินที่จำเป็นต่อการดำเนินธุรกิจนั้นๆ
โดยสัดส่วนการถือหุ้นและมูลค่าการลงทุนในบริษัทย่อยและบริษัทร่วมของทุนธนชาต
ได้เปิดเผยไว้ในส่วนที่ 1 หัวข้อ ลักษณะการประกอบธุรกิจ

นโยบายการบริหารงานในบริษัทย่อยและบริษัทร่วม

ทุนธนชาต
มีนโยบายการบริหารงานในบริษัทย่อยและบริษัทร่วมแตกต่างไปตามลักษณะธุรกิจและกลยุทธ์การลงทุน
การบริหารงานมีลักษณะเป็นการกระจายอำนาจ แต่จะมีการควบคุมนโยบายหลัก โดยทุนธนชาต
จะส่งผู้แทนหรือผู้บริหารของทุนธนชาต
เข้าเป็นกรรมการเพื่อร่วมกำหนดนโยบายการดำเนินธุรกิจให้สอดคล้องตามนโยบายหลักของบริษัทแม่และร่วมบริหารงานในบริษัทย่อย

สำหรับบริษัทร่วมที่ทุนธนาชาต มีสัดส่วนการถือหุ้นไม่มาก ทุนธนชาต
อาจส่งเพียงตัวแทน/ผู้บริหารเข้าเป็นกรรมการ เพื่อร่วมกำหนดนโยบายหลักเท่านั้น
ส่วนการบริหารงานภายในทุนธนชาต ดำเนินการตามอำนาจคณะกรรมการบริหาร

ขอบเขตอำนาจในการควบคุม/การมีส่วนร่วมในการกำหนดนโยบาย

ขอบเขตอำนาจในการควบคุมบริษัทย่อยและบริษัทร่วมขึ้นอยู่กับสัดส่วนการถือหุ้น
หากมีสัดส่วนการถือหุ้นสูง ทุนธนชาต
จะมีขอบเขตอำนาจในการควบคุมการบริหารงานมากกว่าบริษัทที่มีสัดส่วนการถือหุ้นต่ำกว่า
อย่างไรก็ตาม โดยทั่วไป ทุนธนชาต
จะมีส่วนร่วมในการกำหนดนโยบายโดยการส่งตัวแทนหรือผู้บริหารของทุนธนชาต
เข้าเป็นกรรมการในบริษัทย่อยหรือบริษัทร่วมเพื่อร่วมกำหนดนโยบายของบริษัทย่อยหรือบริษัทร่วมนั้นๆ

การส่งตัวแทนของทุนธนชาต ไปเป็นกรรมการในบริษัทย่อยและบริษัทร่วม

ทุนธนชาต อาจส่งผู้บริหารของทุนธนชาต พนักงาน หรือตัวแทนผู้ทรงคุณวุฒิ
เข้าเป็นกรรมการหรือกรรมการอิสระในบริษัทย่อยและบริษัทร่วม
เพื่อร่วมบริหารงานหรือกำหนดนโยบายหลักในบริษัทย่อยและบริษัทร่วมนั้นๆ